
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1259 

31 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού, παραλίας στη θέση «Πα¬ 
λαιό Αλυκή» Ν. Πάρου. 1 

Μερική άρση της υπ’ αριθμ. 1719/30.9.1986 Απόφα¬ 
σης Νομάρχη Κορινθίας με την οποία κηρύχθηκε 
αναδασωτέα έκταση εμβαδού 14.974 στρεμμάτων 
λόγω πυρκαγιάς, για ένα τμήμα αυτής εμβαδού 
3.810,00 τετρ. μέτρων, στην θέση «Αγία Κυριακή» 
του Δ.Δ. Λουτρακιού του Δήμου Λουτρακιού - Πε- 
ραχώρας Νομού Κορινθίας. 2 


ΑΠΟΦΑΣΕΙ Σ 

Αριθ. 11913 (1) 

Καθορισμός ορίων αιγιαλού, παραλίας στη θέση 
«Παλαιό Αλυκή» Ν. Πάρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
Ν. ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 285/τ.Α/ 
19.12.2001) «περί αιγιαλού και παραλίας». 

2. Τις διατάξεις του Ν.Δ. 439/1970 «περί συμπληρώσε- 
ως των διατάξεων περί αιγιαλού». 

3. Τις διατάξεις του Ν. 3200/1955 «Περί διοικητικής απο¬ 
κέντρωσης» όπως αυτές τροποποιήθηκαν και ισχύουν σή¬ 
μερα μετά Ν.Δ 532/1970, Β.Δ. 704/1970, Β.Δ. 705/1970, 
Β.Δ. 192/1972, Π.Δ. 71/1984, Π.Δ. 347/1986, Ν. 2026/1992 
και Π.Δ. 97/1993. 

4. Τις διατάξεις του άρθρου 19παράγρ. 5 Ν. 2344/1995, 
του άρθρου 52 παρ. 6 Ν. 2218/1994, του άρθρου 4 παρ. 7 
του Ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρου Μπαρ. 2του Ν. 2399/1996 
με τις οποίες προβλέπεται η κατάργηση των θέσεων των 
Περ/κών Δ/ντών, οι αρμοδιότητες πλέον του οποίου πε¬ 
ριήλθαν στο Γενικό Γραμματέα της Περιφέρειας και 
ασκούνται από τον Αναπληρωτή Περ/κό Δ/ντή. 

5. Τις διατάξεις του τετάρτου εδαφίου της παρ. 2 του 


άρθρου 1 και της παρ. 6 του ιδίου άρθρου του Ν. 2503/ 
1997 «Διοίκηση, οργάνωση, στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ107/Α), σύμφωνα με τις οποίες οι 
Περιφερειακές Υπηρεσίες του Υπουργείου Οικονομι¬ 
κών, που συγκροτούσαν την Περιφερειακή Διοίκηση 
του Νομού ή της Νομαρχίας, δεν υπήχθησαν στην ενιαία 
οργανική μονάδατης Περιφέρειας, ούτε καταργήθηκαν 
αλλά αποτελούν από 1.9.1997, Υπηρεσίες του Υπουρ¬ 
γείου Οικονομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γενικού Γραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1.9.1997 στον Υπουργό Οικονομικών. 

7. Την υπ’ αριθμ. 14650/δ10Ε85/17.3.2004 (ΦΕΚ 519/τΒ/ 
17.3.2003), κοινή απόφαση των Πρωθυπουργού και 
Υπουργού Οικονομίας και Οικονομικών «περί καθορισμού 
αρμοδιοτήτων των Υφυπουργών Οικονομίας και Οικονο¬ 
μικών, οι οποίες αφορούν αρμοδιότητες που περιέρχο¬ 
νται κατά των ανωτέρω, στους Γενικούς Γραμματείς Πε¬ 
ριφερειών. 

8. Τον Ν. 3220/2004, «Μέτρα αναπτυξιακής και κοινωνι¬ 
κής πολιτικής - αντικειμενοποίηση του φορολογικού ελέγ¬ 
χου κ.ά διατάξεις (ΦΕΚ 15/Α/28.1.2004). 

9. Την με αριθμό 1030067/296/Α006/7.4.2004, εγκύκλιο, 
της Δ/νσης Οργάνωσης του Υπουργείου Οικονομίας και 
Οικονομικών. 

10. Την από 28.5.2003 έκθεση της Επιτροπής καθορι¬ 
σμού των ορίων αιγιαλού, παραλίας, στην περιοχή «Πα- 
λαιά Αλυκή», Ν. Πάρου και το από 10.1.2003 τοπογραφι- 
κό διάγραμμα, κλίμακας 1:500, το οποίο συντάχθηκε από 
τον Τοπογράφο Μηχανικό Φραγκίσκο Πρέκα, σε μία πινα¬ 
κίδα, ελέγχθηκε για την ακρίβεια της αποτύπωσης στις 
28.5.2003 από τον Θεόδωρο Κιουπίδη, τεχνολόγο τοπο¬ 
γράφο μηχανικό, της Κτηματικής Υπηρεσίας Ν. Κυκλά¬ 
δων και θεωρήθηκε από την Βικτωρία Λεμποτέση, τοπο¬ 
γράφο μηχανικό της Κτηματικής Υπηρεσίας Ν. Κυκλά¬ 
δων, την ίδια ημερομηνία. 

11. Το με αριθμό 544.5/864/03/18.9.2003 έγγραφο του 
Γενικού Επιτελείου Ναυτικού, αποφασίζουμε: 

Επικυρώνουμε την από 28.5.2003 Έκθεση της κατά το 
άρθρο 3 του Ν. 2971/2001 αρμόδιας Επιτροπής περί χά- 

ραξης των ορίων αιγιαλού και παραλίας στη θέση «Πα¬ 
λαιό Αλυκή», Ν. Πάρου, καθώς επίσης και το από 
10.1.2003 τοπογραφικό διάγραμμα, κλίμακας 1:500, το 
οποίο έχει συνταχθεί από τον Τοπογράφο Μηχανικό 
Φραγκίσκο Πρέκα, σε μία πινακίδα, ελέγχθηκε ως προς 
την ακρίβεια της αποτύπωσης στις 28.5.2003 από τον 
Θεόδωρο Κιουπίδη, τεχνολόγο τοπογράφο μηχανικό, 
της Κτηματικής Υπηρεσίας Ν. Κυκλάδων και θεωρήθη¬ 
κε την ίδια ημερομηνία από την Βικτωρία Λεμποτέση, 
τοπογράφο μηχανικό της Κτηματικής Υπηρεσίας Ν. Κυ¬ 
κλάδων. 

Στο τοπογραφικό αυτό διάγραμμα καθορίστηκε η οριο- 
γραμμή του αιγιαλού με κόκκινη συνεχή πολυγωνική 

γραμμή, με στοιχεία Α0, Α1, Α2, Α3,., Α12, 

Α13.Α14. 

Η οριογραμμή της παραλίας με κίτρινη συνεχή πολυγω¬ 
νική γραμμή με στοιχεία Π0, Π1, Π2, Π3, .Π12, 

Π13, Π14. 

Αποφαίνεται ότι δεν υφίστασται παλαιός αιγιαλός. 

Η ζώνη παραλίας έχει πλάτος 10 μ. διότι δεν εξυπηρε¬ 
τούνται οι σκοποί του άρθρου 1 παρ. 2 του Ν. 2971/2001. 

Δεν εξαιρούνται τα κτίσματα, που βρίσκονται στη ζώνη 
παραλίας. 

Η απόφαση αυτή μαζί με την έκθεση της Επιτροπής και 
το τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Ερμούπολη, 16 Ιουνίου 2004 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ 
(Άρθρο 3 Ν. 2971/19.12.2001) 

Για τον καθορισμό των ορίων του αιγιαλού που γίνεται 
για πρώτη φορά στη θέση «ΠΑΛΑΙΑ ΑΛΥΚΗ», Ν. ΠΑΡΟΥ. 

Στην Πάρο, σήμερα 28.5.2003, οι υπογεγραμμένοι: 

1. ΖΑΧΑΡΟΥΛΑ ΜΠΑΝΙΑ, αναπληρώτρια προϊσταμένη 
της Κτηματικής Υπηρεσίας του Νομού Κυκλάδων, ως 
πρόεδρος, 

2. ΘΕΟΔΩΡΟΣ ΚΙΟΥΠΙΔΗΣ, Τεχνολόγος Τοπογράφος 
Μηχανικός της Κτηματικής Υπηρεσίας του Νομού Κυκλά¬ 
δων, ως μέλος, 

3. ΓΩΡΓΙΟΣ ΜΑΚΡΗΣ Υπολιμενάρχης Πάρου, ως μέλος, 

Τα μέλη της Επιτροπής : 

4. ΔΗΜΗΤΡΙΟΣ ΜΠΟΥΝΤΟΥΡΗΣ, Διευθυντής της Διεύ¬ 
θυνσης Πολεοδομίας Νομαρχιακής Αυτοδιοίκησης Ν. Κυ¬ 
κλάδων και 

5. ΕΜΜΑΝΟΥΗΛ ΚΑΛΑΒΡΟΣ, Διευθυντής Χωροταξίας 
και Περιβάλλοντος της Γενικής Γραμματείας Περιφέρει¬ 
ας Ν. Κυκλάδων αν και προσκλήθηκαν με την με αριθ. οικ. 
2157/26.5.2003 πρόσκληση του προέδρου, δεν παρευρέ- 
θησαν αποτελούντες την επιτροπή καθορισμού των 
ορίων του αιγιαλού δυνάμει του άρθρου 3 του Ν. 
2971/19.12.2001, μεταβήκαμε επί τόπου στην προανα- 
φερθείσα περιοχή και 

Λαβόντες υπ’ όψη 

1. Την από 20.1.2003 αίτηση καθορισμού της Φραγκί¬ 
σκου Πρέκα των ορίων του αιγιαλού στην εν λόγω θέση. 

2. Το τοπογραφικό, υψομετρικό και κτηματολογικό διά¬ 
γραμμα, το οποίο συντάχθηκε στις 10.1.2003 από τον 


Φραγκίσκο Πρέκα, τοπογράφο μηχανικό σε κλίμακα 
1:500, ελέγχθηκε επιτόπου για την ακρίβεια της αποτύ¬ 
πωσης στις 28.5.2003 από τον Θεόδωρο Κιουπίδη, Τε¬ 
χνολόγο Τοπογράφο Μηχανικό της Κτηματικής Υπηρε¬ 
σίας Κυκλάδων και θεωρήθηκε την ίδια ημερομηνία από 
την Βικτωρία Λεμποτέση, τοπογράφο μηχανικό της Κτη¬ 
ματικής Υπηρεσίας Ν. Κυκλάδων. 

3. Τις διατάξεις του Ν. 2971/2001 «Αιγιαλός, παραλία 
και άλλες διατάξεις» όπως αυτός ισχύει, και τον 
Ν. 1337/1983 καθώς και την προς αυτόν σχετική Δικαστη¬ 
ριακή και Διοικητική Νομολογία. 

4. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηρός 
καθώς και τα στοιχεία που προβλέπονται από το άρθρο 9 
του Ν. 2971/2001 και ειδικότερα: 

Α. Τη γεωμορφολογία του εδάφους για την οποία ανα¬ 
λυτικά αναφέρεται ότι: 

1. Η γεωμορφολογία της ακτής η οποία συνίσταται από 
χαλαρά ιζήματα (άμμος, αμμιλύς, κροκάλες, χαλίκια, πέ¬ 
τρες) που έχουν προκύψει από την εναπόθεση φερτών 
υλικών χειμάρρου και την αποσάθρωση των μητρικών πε- 
τρωμάτωντης ακτής, έχουν εύρος από 2 έως 5 μέτρα και 
υψόμετρα αυχένα από 0,30 έως 0,80 μέτρα. 

2. Η γεωμορφολογία της παράκτιας ζώνης συνίσταται 
κατά εύρος 800 περίπου μ. από πεδινές καλλιεργήσιμες 
εκτάσεις με χρήση γεωργική καιτουριστική-κατοικίας και 
έπειτα από λοφώδεις, βραχώδεις εκτάσεις γεωργοκτηνο- 
τροφικές. 

3. Πρόκειται για εκτάσεις που βρίσκονται στο σύνολό 
τους εκτός ορίων οικισμού (εκτός σχεδίου περιοχές) οι 
οποίες είναι με αραιή δόμηση. 

4. Το φυσικό όριο βλάστησης συνίσταται στο μεγαλύτε¬ 
ρο τμήμα από δενδρώδη φυσική βλάστηση (αλμυρίκια) 
και σε μικρότερο από ποώδη τεχνητή (καλλιέργειες σιτη¬ 
ρών). 

Β. Το γεγονός ότι δεν εντοπίστηκαν άλλοι φυσικοί πόροι 
μέσα στην παράκτια ζώνη. 

Γ. Τα πορίσματα από την εκτίμηση των μετεωρολογικών 
στοιχείων της περιοχής, ήτοι το γεγονός ότι η περιοχή 
προσβάλλεται από ισχυρούς ανέμους 7-10Β κυρίως από 
Δυτικές και Νοτιοδυτικές διευθύνσεις, ενώ είναι ιδιαίτερα 
προστατευμένη από ανέμους Βορείους, Βορειοανατολι¬ 
κούς Ανατολικούς. 

Δ. Τη μορφολογία του πυθμένα, οποίος είναι βραχώδης 
αλλά με ομαλή σύσταση με μικρά βάθη κοντά στην ακτή 
και μικρή κλίση βυθού που ευνοούν την εκτόνωση της 
ενέργειας του κύματος σχετικά μακριά από την ακτο¬ 
γραμμή με συνέπεια η επίδρασή τους στην ακτογραμμή 
να είναι σχετικά μικρή. 

Ε. Τοντομέα ανάπτυξης κυματισμού σε σχέση με το μέ¬ 
τωπο της ακτής, ότι δηλαδή πρόκειται για ακτή με μεγάλο 
ανάπτυγμα πελάγους καθώς και ότι μεγάλο ανάπτυγμα 
θαλάσσιας έκτασης συμβάλει στη δημιουργία μεγαλύτε¬ 
ρης έντασης κυματικού πεδίου σε σχέση με κλειστές θα¬ 
λάσσιες περιοχές (όρμους ή κόλπους) που έχουν ίδιας 
έντασης ανέμους. 

ΣΤ. Τη μη ύπαρξη λιμενικών έργων στην περιοχή. 

Ζ. Την ύπαρξη εγκεκριμένων χωροταξικών κατευθύνσε¬ 
ων και χρήσεων γης που επηρεάζουν την παράκτια ζώνη. 

Η. Τη μη ύπαρξη καταγραφής δημοσίων κτημάτων κάθε 
κατηγορίας που βρίσκονται σε άμεση γειτνίαση με την πα¬ 
ράκτια ζώνη. 

Ο. Το γεγονός ότι δεν υφίσταται Κτηματολόγιο. 

I. Τη μη ύπαρξη ευπαθών οικοσυστημάτων και προστα- 
τευομένων περιοχών, αποφασίζουμε: 

1. Καθορίζουμε επί του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία ΑΟ, Α1, Α2, Α3.Α12, 

Α13, Α14. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή και στοιχεία ΠΟ, Π1, Π2, Π3.Π12, 

Π13, Π14. 

Αποφαινόμαστε ότι δεν υφίσταται παλαιός αιγιαλός 

2. Στη ζώνη αιγιαλού υπάρχουν κατασκευές. 


3. Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποίτου άρθρου 1 παρ. 2του Ν. 
2971/2001. 

3. Δεν εξαιρούνται τα κτίσματα, που βρίσκονται στη ζώ¬ 
νη παραλίας. 

Η Επιτροπή 
Η Πρόεδρος 
ΖΑΧΑΡΟΥΛΑ ΜΠΑΝΙΑ 
Τα Μέλη 

ΘΕΟΔΩΡΟΣ ΚΙΟΥΠΙΔΗΣ ΓΕΩΡΓΙΟΣ ΜΑΚΡΗΣ 

Αριθμ. 2851 (2) 

Μερική άρση της υπ’ αριθμ. 1719/30.9.1986 Απόφασης 
Νομάρχη Κορινθίας με την οποία κηρύχθηκε αναδα¬ 
σωτέα έκταση εμβαδού 14.974 στρεμμάτων λόγω 
πυρκαγιάς, για ένα τμήμα αυτής εμβαδού 3.810,00 τε- 
τρ. μέτρων, στην θέση «Αγία Κυριακή» του Δ.Δ. Λου¬ 
τρακιού του Δήμου Λουτρακιού - Περαχώρας Νομού 
Κορινθίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

β) Του Ν. 998/1979 «Περί προστασίας των δασών και 
των δασικών εν γένει εκτάσεων της χώρας». 

γ) Του Ν. 3208/2003 «Περί προστασίας των δασικών οι¬ 
κοσυστημάτων, κατάρτισης δασολογίου ρύθμισης 
εμπραγμάτων δικαιωμάτων επί δασών και δασικών εν γέ- 
νει εκτάσεων και άλλες διατάξεις». 

2. Την υπ’ αριθμ. 1099/26.10.2004 εγκύκλιο διαταγή του 
Υπουργείου Αγροτικής Ανάπτυξης και Τροφίμων με θέμα: 
Οδηγίες για την εφαρμογή του Νόμου 3208/24.12.2003 
(ΦΕΚ 303 Α) για την «Προστασία των δασικών οικοσυστη¬ 
μάτων, κατάρτιση δασολογίου, ρύθμιση εμπραγμάτων δι¬ 
καιωμάτων επί δασών και δασικών εν γένει εκτάσεων και 
άλλες διατάξεις». 

3. Την Δ/γή του Υπουργείου Γεωργίας 160417/1180/ 
8.7.1980, με την οποία παρέχονται οδηγίες για τις Αναδα¬ 
σωτέες εκτάσεις. 

4. Την υπ’ αριθμ. 86004/1637/4.6.1987 Διαταγή του 
Υπουργείου Γεωργίας και την υπ’ αριθ. 417/ 417/1987 
Γνωμοδότηση της Συνέλευσης των Προϊσταμένων των 
Νομικών Δ/νσεωντης Διοίκησης, που μας έχει κοινοποιη¬ 
θεί με την προαναφερόμενη Διαταγή, σχετικά με το αντι¬ 
κείμενο του θέματος. 

5. Την υπ’ αριθμ. 1719/30.9.1986 Απόφαση Νομάρχη 
Κορινθίας σύμφωνα με την οποία κηρύχθηκε αναδασω¬ 
τέα .ευρύτερη δασική έκταση εμβαδού 14.974 στρεμμά¬ 
των, η οποία καταστράφηκε από την μεγάλη πυρκαγιιά 
που εκδηλώθηκε στην περιφέρεια του Δήμου Λουτρακιού 
στις 3 Αυγούστου 1986 και τμήμα αυτής είναι η έκταση εμ¬ 
βαδού 3.810,00 τετρ. μέτρων η οποία αναφέρεται στο θέ¬ 
μα και για την οποία προτείνεται η άρσης της απόφασης 
κήρυξης αναδασωτέας. 

6. Το υπ’ αριθμ. 1653/5.4.2004 έγγραφο (πρόταση) του 
Δασαρχείου Κορίνθου και τα στοιχεία που το συνοδεύ¬ 
ουν, σύμφωνα με το οποίο προτείνεται η μερική άρση της 
εν λόγω αναδασωτέας για έκταση 3.810,00 τετρ. μέτρων 
όπως αυτή αποτυπώνεται στο από 25.5.2001 Τοπογραφι- 
κό Διάγραμμα κλίμακας 1:500 που συνέταξε ο Δ. Βασιλό- 
πουλος εργοδηγός του Δασαρχείου Κορίνθου και ορίζε¬ 
ται από τα στοιχεία Α, Β, Γ, Δ, Ε, Ζ, Η, Θ, I, Κ, Λ, Μ, Ν, Α, και 
η οποία εντάσσεται στην παρ. 6β του άρθρου 3 του Ν. 
998/1979 όπως τροποποιήθηκε με τις διατάξεις του Ν. 
3208/2003 και συνεπώς πρόκειται για μη δασική έκταση 
και η απόφαση κήρυξης αυτής ως αναδασωτέας εκδόθη- 


κε κατά πραγματική πλάνη στηριζόμενη σε γενικά στοι¬ 
χεία κτηματογράφησης και κυρίως στην επείγουσα διαδι¬ 
κασία για την απογραφή και κήρυξη αναδασωτέας της 
έκτασης που καταστράφηκε από την πυρκαγιά του Λου¬ 
τρακιού του θέρους του 1986 και κυρίως στο προσωρινό 
κτηματολόγιο περιοχής Λουτρακιού και εξ’ αιτίας αυτής 
της πλάνης εκδόθηκε και το Π.Δ.Α. 

Συνορεύει: 

Βόρεια: Με δάσος που έχει κηρυχθεί αναδασωτέο. 

Νότια Με δρόμο. 

Ανατολικά: Με δρόμο. 

Δυτικά: Με δρόμο - ρέμα. 

7. Την υπ’ αριθμ. 6502/25.11.2004 Απόφαση του Δα¬ 
σαρχείου Κορίνθου με την οποία ανακαλείται εν μέρει η 
υπ’ αριθμ. 4022/19.9.1986 Εισήγηση στην οποία στηρί- 
χθηκεη υπ’ αριθμ. 1719/30.9.1986 Απόφαση του Νομάρ¬ 
χη Κορινθίας, με την οποία κηρύχθηκε αναδασωτέα έκτα¬ 
ση εμβαδού 14.974 στρεμμάτων, για το συγκεκριμένο 
τμήμα αυτής εμβαδού 3.810,00 τετρ. μέτρων, όπως προ- 
αναφέρεται. 

8. Την υπ’ αριθμ. 6503/25.11.2004 νέα πρόταση τροπο¬ 
ποίησης - μερικής ανάκλησης της υπ’ αριθμ. 1719/ 
30.9.1986 Απόφασης κήρυξης αναδασωτέας, του Νο¬ 
μάρχη Κορινθίας. 

9. Την σύμφωνη γνώμη της Δ/νσης Δασών Ν. Κορινθίας, 
αποφασίζουμε: 

Αίρουμε μερικώς την υπ’ αριθμ. 1719/30.9.1986 Απόφα¬ 
ση Νομάρχη Κορινθίας με την οποία κηρύχθηκε αναδα¬ 
σωτέα έκταση εμβαδού 14.974 στρεμμάτων, για ένα τμή¬ 
μα αυτής εμβαδού 3.810,00 τετρ. μέτρων, στην θέση 
«Αγία Κυριακή» Δ.Δ. Λουτρακιού της περιφέρειας του Δή¬ 
μου Λουτρακιού, όπως αυτή φαίνεται στο από Μάϊο του 
2001 Τοπογραφικό Διάγραμμα του Εργοδηγού του Δα¬ 
σαρχείου Κορίνθου Δ. Βασιλόπουλου, κλίμακας 1:500 με 
στοιχεία Α, Β, Γ, Δ, Ε, Ζ, Η, Θ, I, Κ, Λ, Μ, Ν, Α και σημειώνε¬ 
ται στο απόσπασμα Χάρτη της Γ.Υ.Σ. κλίμακας 1:20.000 
που συνοδεύει το παραπάνω Τοπογραφικό, διότι πρόκει- 
τια για μη δασική έκταση (παρ. 6β του άρθρου 3 του Ν. 
998/1979 όπως τροποποιήηκε με τις διατάξεις του Ν. 
3208/03) και η απόφαση κήρυξης αυτής ως αναδασωτέας 
εκδόθηκε κατά πραγματική πλάνη στηριζόμενη σε ανα¬ 
κριβή στοιχεία. 

Η εν λόγω έκταση συνορεύει: 

Βόρεια: Με δάσος που έχει κηρυχθεί αναδασωτέο. 

Νότια: Με δρόμο. 

Ανατολικά: Με δρόμο. 

Δυτικά: Με δρόμο - ρέμμα. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Ν. 998/1979) και προ της δημοσιεύσε- 
ώς της στην Εφημερίδα της Κυβερνήσεως (άρθρο 37 
Ν.3200/1955). 

Για τυχόν προσφυγές κατά της απόφασης αυτής ισχύει 
η ημερομηνία δημοσίευσής της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 8 Δεκεμβρίου 2004 

Η Γ ενική Γ ραμματέας 
ΑΓΓΕΛΑ ΑΒΟΥΡΗ 

